Jan Amos Komenski

**Jan Amos Komenski** (Komňa, 28. marta 1592. – Amsterdam, 15. novembra 1670), češki pedagog, znanstvenik, nastavnik, i pisac. Bio je protestantski biskup i jedan od pionira obrazovanja za sve.

## Biografija
Jan Amos Komenský je češki pedagog, rođen 1592. godine u Nivnicama, u Moravskoj.
Njegov rani obiteljski odgoj obilježen je time što je njegov otac Martin Komenský, po zanimanju mlinar, bio dio crkvene sekte Češka braća. 
U dvanaestoj godini svoga života ostaje bez oba roditelja i dvije sestre, a sa šesnaest godina upisuje latinsku školu, koja ga je odvela na studij teologije u Herborn dvije godine kasnije. 
Tijekom studija upoznao je njemačkog pedagoga Wolfganga Ratkea, čije su metode odgoja i obrazovanja bile zasnovane na filozofiji Francisa Bacona. Upravo od Ratkea preuzima Baconove ideje i prema njima oblikuje svoju zamisao odgoja i obrazovanja. 
Nakon završetka studija, Komenský se vratio u Češku, a vodio je škole u Pšerovu i Fulneku te je postao svećenik vjerskog pokreta Češka braća. Zbog agresivne protu-protestantske politike cara Fridriha II. u Češkoj, pobjegao je u Poljsku, gdje je u Lešnu preuzeo upravu latinske škole.
Svoje glavno djelo *"Velika didaktika"* ili *"Didactica magna"* završio je 1632. godine u kojem je iznio svoju **opću teoriju odgoja i obrazovanja**, objasnio didaktičke principe i novu organizaciju stupnjeva školovanja. Kao nadopunu za *"Veliku didaktiku"*, napisao je djelo *"Informatorijum za materinsku školu"* ili *"Materinska škola"* u kojem iznosi svoje ideje o ranom odgoju i kao takav postaje **začetnikom predškolskog odgoja**.
Komenský 1638. godine dobiva poziv Švedske vlade da dođe reorganizirati škole u
Švedskoj prema svojim koncepcijama odgoja i obrazovanja te pripremiti udžbenike i metodiku jezične nastave.
Nakon povratka odlazi u Mađarsku, gdje je osnovao pansofijsku školu u Blatnom Potoku. Pansofija je bila svojevrsna enciklopedija cjelokupnog tadašnjeg znanja, koju je Komenský osmislio za napisati. U Engleskoj je boravio kako bi preuredio škole, ali nije uspio dovršiti posao do kraja zbog izbijanja građanskoga rata.

Jan Amos Komenský umro je 1670. godine u siromaštvu, ne znajući veličinu i snagu
svoga utjecaja i reforme koju je napravio u školstvu i u pogledima na odgoj i obrazovanje svog vremena.

## Publikacije

* Blago češkog jezika ("Linguae Bohemicae thesaurus, hoc est lexicon plenissimum, grammatica accurata, idiotismorum elegantiae et emphases adagiaque"), 1612. – 1656.
* "Problemata miscellanea", 1612.
* "Sylloge quaestionum controversarum", 1613.
* "Grammaticae facilioris praecepta", 1614. – 1616.
* O anđelima ("O andělích"), 1615.
* "Theatrum universitatis rerum", 1616. – 1627.
* Govor protiv Antikrista i njegovom svođenju ("Retuňk proti Antikristu a svodům jeho"), 1617.
* O starinama Morave ("O starožitnostech Moravy"), 1618. – 1621.
* Spis o rodu Žerotina ("Spis o rodu Žerotínů"), 1618. – 1621.
* Karte Morave ("Moraviae nova et post omnes priores accuratissima delineatio autore J. A. Comenio"), 1618. – 1627.
* Pisma u nebo ("Listové do nebe"), 1619.
* Manualnik ili jezgra cijele biblije ("Manuálník aneb jádro celé biblí svaté"), 1620. – 1623.
* Promišljanje o savršenosti kršćanstva ("Pŕemyšlování o dokonalosti kŕesťanské"), 1622.
* Neosvojivi grad ime Gospodinovo ("Nedobytedlný hrad jméno Hospodinovo"), 1622.
* Truli, prvi dio ("Truchlivý, díl první"), 1623.
* Labirint svijeta i raj srca ("Labyrint světa a lusthaus srdce"), 1623.
* O českoj poeziji ("O poezí české"), 1623. – 1626.
* Truli, drugi dio ("Truchlivý, díl druhý"), 1624.
* "Centrum securitatis", 1625.
* Viđenja i javljanja Krištofa Kotera ("Vidění a zjevení Kryštofa Kottera"), 1625.
* Prijevod nekih žalmova ("Pŕeklad někkterých žalmů"), 1626.
* Češka didaktika ("Didaktika česká"), 1628. – 1630.
* "Didactica magna", 1633. – 1638.
* "Schola pansophica", 1650. – 1651.
* "Primitiae laborum scholasticorum", 1650. – 1651.
* "Opera didactica omnia", 1657.
* "De bono unitatis et ordinis", 1660.
* "De rerum humanarum emendatione consultatio catholica"

## Povezano
* Komeniologija
* Univerzitet Komenskog